Eingabe an den Epistrategen
Material: papyrus
Place: Arsinoites
Categories: Eingabe an den Epistrategen
Amtsmißbrauch eines Dorfschreibers
Liturgie
Οὐιβίῳ Ἀλεξά[ν]δρῳ τῷ κρατίστῳ ἐπιστρατήγῳ
παρὰ Ἀντ[ωνίου Δ]όμνου τοῦ καὶ Φιλαντι[νό]ου
Ἀντωνίο[υ Ῥωμανο]ῦ Τραιανείου τοῦ κα[ὶ Στρα]τείου
Ἀντινοέως. [οὐκ ἂν] ἰς τοῦτο προήχθ[η]ν, ἐπι
τρόπων [μέγιστ]ε, μέ[τριος] καὶ ἀπράγμων
ὢν ἄνθρ[ωπος,] εἰ μὴ [ὓβρι]ν τὴν μ[εγ]ίστην
ἐπεπόνθ[ειν ὑπὸ] Ὡρίωνο[ς κ]ωμογρα[μ]ματέως
Φ[ι]λαδελφεί[ας τῆ]ς Ἡρακλείδου μερίδο[ς] τοῦ
Ἀρσινοίτου. [οὗ χά]ριν μην[ύ]ω παρὰ τ[ὰ ἀ]πει
ρημένα ἑα[υτὸ]ν ἐνσείσαντα ἰς τὴν κωμο
γραμματείαν [μ]ήτε σιτολογήσαντα μήτε
πρ[α]κτορεύσαντα παντελῶς ἄπορον ὄν[τ]α.
διʼ ἣν αἰτίαν καὶ πρότερον οὐ διέλιπον ἐντυγ
χάνων καὶ νῦν ἀξιῶ, ἐάν σου τῇ τύχῃ δόξ[ῃ],
ἀκοῦσαί μου π[ρ]ὸς αὐτὸν πρὸς τὸ τυχεῖν με
τῆς ἀπὸ σοῦ [μι]σοπονήρου ἐγδ[ι]κίας, ἵνʼ ὦ ὑπὸ [σ]οῦ
κατὰ πάντα βεβοηθ. διευτύχει
Ἀντώνιος Δόμνος ἐπιδέδωκα